Herninga

Herninga () ir pilsēta Dānijā Vidusjitlandes reģionā, Herningas komūnas administratīvais centrs. Atrodas Jitlandes pussalas vidusdaļā  no galvaspilsētas Kopenhāgenas. Kopā ar piepilsētām Herninga ir 12. apdzīvotākā pilsēta Dānijā (2024)."BEF44: Population 1st January, by urban areas" database from Statistics Denmark

 Vēsture 
Herninga dibināta 1790. gadu sākumā, meliorācijas izveides laikā, kā tirdzniecības centrs, kas deva iespēju vietējiem zemniekiem iegādāties nepieciešamās preces un pakalpojumus. Vēlāk pilsētā un tās apkārtnē attīstījās auduma ražošana, kas kļuva par pilsētas galveno saimnieciskās darbības veidu. Mūsdienās pilsētā ir daudzveidīgāka ražošana. 1913. gadā Herninga kļuva par tirdzniecības pilsētu un tā divas reizes ir apbalvota kā Dānijas Gada pilsēta.

 Izklaide 
Herningā atrodas lielākais izstāžu komplekss Skandināvijā Messecenter Herning. Tāpat pilsētā atrodas arī Karla Heninga Pedersena un Elses Alfeltas mākslas muzejs, kas zināms arī kā Herningas mākslas muzejs. Herningas muzejā var iepazīties ar pilsētas vēsturi, kurā stāstīts par purvos izveidoto lauksaimniecību un seno tekstilizstrādājumu ražošanu."Herning Museum" , Sol Og Strand,"Denmark - Herning Museum" . European Tourist Guide.

Pilsētā atrodas trīs arhitekta Jorna Utzona projektētās ēkas.

 Sports 
Profesionālā hokeja komanda Herningas "Blue Fox" spēlē Dānijas hokeja līgā. Tā ir ieguvusi 16 čempionu titulus un ir komanda ar visvairāk iegūtajām čempionāta uzvarām līgas vēsturē.

Herningas futbola komanda FC Midtjylland spēlē Dānijas futbola Superlīgā. Komanda izveidota 1999. gadā, apvienojoties Ikast FS un Herning Fremad klubiem. 2015. gadā tā izcīnīja čempiona titulu. Mājas spēles aizvada MCH Arena stadionā, kas atrodas līdzās lielākajam sporta un koncertu kompleksam Dānijā Jyske Bank Boxen.

2018. gada Pasaules čempionāts hokejā norisinājās Herningā un Kopenhāgenā. 2025. gada Pasaules čempionāts hokejā norisinājās Herningā un Stokholmā.

 Herningā dzimušie 
 1887 — Rihards Gustavs Borgelins, virsnieks
 1907 — Bjerns Nilsens, šahists
 1964 — Bjarne Rīss, riteņbraucējs, 1996. gada Tour de France uzvarētājs
 1985 — Linda Villumsena, riteņbraucēja
 1986 — Janniks Hansens, hokejists (spēlē Vankūveras "Canucks")
 1989 — Frederiks Andersens, hokejists (spēlē Toronto "Maple Leafs")

 Atsauces 

 Ārējās saites 

 Herningas pašvaldības mājaslapa

Kategorija:Dānijas pilsētas
Kategorija:Vidusjitlandes reģions